เรียนรู้เทคนิค ปรับส่วนผสม อบอย่างมืออาชีพ เลือกสูตรคุกกี้
นี่คือกฎที่สำคัญที่สุดในการอบคุกกี้ ทำตามสูตรไปจนถึงตอนอบเสร็จ (คุณสามารถทดลองกับการทำครั้งต่อๆ ไปได้เสมอ ว่าปริมาณของส่วนผสมที่ต่างกัน จะทำให้คุกกี้เปลี่ยนไปเช่นไร) และใช้เวลาเพื่อเรียนรู้วิธีการใช้ช้อนตวงและถ้วยตวงอย่างถูกต้อง คุณต้องผสมส่วนผสมให้มากแค่พอชื้นเท่านั้น การผสมที่มากไปจะทำให้เกิดฟองอากาศผุดขึ้นมามากมายจากปฏิกิริยาของเบคกิ้งโซดหรือผงฟู ในขณะเดียวกัน  ยังทำให้เกิดกลูเตนในเนื้อแป้ง ซึ่งจะทำให้คุกกี้ออกมาหนาและเหนียว การใช้เบคกิ้งโซดาหรือผงฟูที่เสื่อมคุณภาพแล้ว จะทำให้คุกกี้ทั้งหมดเสียได้ ทดสอบเบคกิ้งโซดาด้วยการหยดน้ำส้มสายชูลงไปเล็กน้อย หรือทดสอบผงฟูโดยการใส่ผงฟูลงในน้ำร้อน หากไม่เกิดฟองผุดขึ้นมา ให้ทิ้งมันไปและซื้อใหม่ได้เลย สิ่งที่สำคัญเป็นพิเศษในขั้นตอนนี้ก็คือ การผสมเบคกิ้งโซดาหรือผงฟูให้กระจายทั่วเท่าๆ กัน ซึ่งจะทำให้คุกกี้ของคุณไม่ออกมาโดยมีรอยยุบ และเพราะว่าผงฟูจะทำปฏิกิริยากับน้ำ คุณจึงต้องทำตามสูตรไปจนถึงขั้นตอนสุดท้ายก่อนที่จะผสมส่วนผสมที่เปียกเข้าไป เพื่อที่ผงฟูจะได้ไม่ทำปฏิกิริยาเร็วเกินไประหว่างการทำ นี่คือเหตุผลว่า ทำไมสูตรคุกกี้โดยปกติจะให้คุณผสมส่วนผสมแยกออกเป็นสองชามก่อนในตอนแรก การใส่ผงฟูเพิ่มลงไปอีก ½ ช้อนโต๊ะ ถึง 1 ช้อนโต๊ะ (5 ถึง 15 กรัม) ต่อแป้งโด 4.5 กิโลกรัม จะเพิ่มค่า pH ให้กับแป้งโด ซึ่งจะทำให้โครงสร้างอ่อนลง และทำให้แป้งโดแผ่ตัวได้ง่ายขึ้นตอนอบ แต่ระวังให้ดี การใส่ผงฟูที่มากเกินไปสามารถทำให้คุกกี้เกรียมได้มากขึ้น มีรสเฝื่อนผิดปกติ และเปลี่ยนไข่ที่อยู่ในส่วนผสมให้กลายเป็นสีเขียวอมเทา! เมื่อน้ำตาลละลาย มันจะทำให้ส่วนผสมมีเนื้อที่นุ่มขึ้น โดยการแทรกซึมเข้าไปยังโครงสร้างของแป้งโด ซึ่งจะเพิ่มการแผ่ตัวได้มากเท่ากับการใช้เบคกิ้งโซดาที่ได้อธิบายไว้ในขั้นตอนก่อนหน้านี้ เพราะน้ำตาลทรายที่ละเอียดกว่าจะละลายได้ง่ายกว่าน้ำตาลทรายเม็ดหยาบ ดังนั้น ถ้าคุณต้องการให้คุกกี้ยังคงความหนาหนุบเอาไว้อยู่ คุณจะต้องใช้น้ำตาลทรายเม็ดหยาบ (หรือใช้น้ำตาลทรายเม็ดละเอียด หากต้องการผลตรงกันข้าม) หากคุณตัดสินใจใช้น้ำตาลไอซิ่งสำหรับคุกกี้เนื้อกรอบพิเศษล่ะก็ ดูให้ดีว่ามันไม่ได้ผสมแป้งข้าวโพด ไม่งั้นคุณคงจะได้ผลลัพธ์ที่คาดไม่ถึง ซึ่งคงจะออกมาไม่น่ามองสักเท่าไร! คุณต้องเก็บเนยให้เย็นอยู่ตลอดเวลาเท่าจะที่ทำได้ ใส่เนยกลับเข้าไปในตู้เย็นหลังจากผสมส่วนผสมที่เปียกทั้งหมดแล้ว และใส่กลับไปในตู้เย็นอีกครั้งก่อนที่จะทามันลงบนถาดอบ เนยที่เหลวไปจะทำให้คุกกี้แบนและละลายได้ หากคุณต้องการคุกกี้ที่นุ่มเบากว่าปกติเล็กน้อยเหมือนกับเนื้อเค้กล่ะก็ ให้ใช้ส่วนผสมอย่างใดอย่างหนึ่งตามที่กล่าวมานี้ การเปลี่ยนมาใส่เนยขาวแทนเนยสดจะทำให้เนื้อคุกกี้ละเอียดมากขึ้น และดีต่อสุขภาพมากขึ้นเล็กน้อย คุณยังสามารถใส่แป้งข้าวโพด 2 ช้อนชา แทนแป้งคุกกี้ 4 ช้อนโต๊ะ เพื่อให้ได้คุกกี้ที่มีเนื้อนุ่มเบาได้ด้วย การใช้ถาดอบที่ร้อนจะทำให้แป้งโดเริ่มละลายก่อนเวลาอันควร ทาถาดอบให้มันด้วยเนยขาวหรือเนยจืด อย่าใช้น้ำมันพืช เพราะจะทำให้ฐานคุกกี้ไหม้ และทำความสะอาดถาดได้ยากขึ้น อย่างไรก็ตาม สูตรคุกกี้บางชนิดจะใช้เนยขาวหรือเนยสดผสมในเนื้อแป้งโดมากอยู่แล้ว จึงไม่จำเป็นต้องทาถาดอบให้มัน ใช้กระดาษรองอบ หรือกระดาษไข เพื่อเพิ่มความสะดวกในการอบคุกกี้ หากใช้กระดาษทั้งสองชนิดนี้รองอบ ก็จะทำให้ทำความสะอาดถาดอบได้ง่ายขึ้น และไม่มีปัญหาเรื่องคราบน้ำมันที่เกิดหลังการอบ นอกจากนี้ คุณยังสามารถนำคุกกี้ขึ้นจากถาดอบ โดยการค่อยๆ ดึงกระดาษรองอบออกจากถาด และวางมันลงบนตะแกรงผึ่งได้เลย คุณสามารถวางกระดาษรองอบลงบนถาดอบได้อีกครั้ง สำหรับใช้อบคุกกี้ชุดต่อไป ใช้สคูปตักคุกกี้ กระบอกพิมพ์คุกกี้ หรือช้อนตวง เพื่อทำให้ปริมาณและขนาดของคุกกี้เท่ากันทุกชิ้น คุกกี้จะอบออกมาโดยมีขนาดที่เท่ากันและมีรสชาติที่อร่อยยิ่งขึ้น ระยะเวลาในการอบมักจะมีบอกไว้ในสูตรคุกกี้เสมอ ดังนั้น เมื่อใกล้ถึงเวลาที่จะอบเสร็จแล้ว ให้คุณลองจิ้มไม้จิ้มฟันลงไปยังตรงกลางของคุกกี้ และดึงออกอย่างรวดเร็วดู หากไม่มีเนื้อคุกกี้ติดมากับไม้จิ้มฟันเลย หรือมีติดมาเพียงเล็กน้อย นั่นแสดงว่าคุกกี้สุกแล้ว หากยังคงมีเนื้อคุกกี้ติดมามากอยู่ คุณคงต้องปรับเวลาอบให้เหมาะมากกว่าเดิม ขึ้นอยู่กับปริมาณคุกกี้ที่ติดมากับไม้จิ้มฟัน วิธีที่ดีที่สุดคือ ปล่อยให้คุกกี้เย็นตัวลงบนถาดอบ หรือนำคุกกี้ไปวางไว้บนตะแกรงผึ่ง ถ้าคุณไม่มีตะแกรงผึ่ง คุณก็แค่คว่ำจานใบใหญ่สักใบ และวางคุกกี้ลงบนจานจนกว่าคุกกี้จะเย็นตัวลง เมื่อคุกกี้เย็นลงเล็กน้อยแล้ว ให้นำคุกกี้ออกจากถาดอบ เพื่อป้องกันคุกกี้ติดถาดและแตกในภายหลัง คุกกี้น้ำตาลทำง่ายและใช้ส่วนผสมน้อยกว่าสูตรอื่นมาก สูตรนี้จึงเหมาะในการใช้อบคุกกี้เมื่อไม่มีเวลาว่างมากนัก และไม่ต้องวิ่งไปซื้อส่วนผสมจากร้านมาเพิ่ม คุกกี้น้ำตาลเป็นคุกกี้ที่ธรรมดามากพอที่จะสร้างความพึงพอใจให้กับทุกคนได้ โดยไม่ต้องพะวงเรื่องความชอบในรสชาติส่วนตัวของแต่ละคน คุกกี้ช็อกโกแลตชิพเป็นหนึ่งในคุกกี้ที่แพร่หลายไปทั่วโลก คุกกี้ชนิดนี้เองก็เหมาะสำหรับใช้ฝึกเป็นขั้นพื้นฐานจนกว่าจะชำนาญ ลองตกแต่งคุกกี้ให้แปลกยิ่งขึ้น โดยใช้ช็อกโกแลตชิพแฟนซี หรือของตกแต่งโรยหน้าอื่นๆ คุกกี้ข้าวโอ๊ตประกอบไปด้วยเส้นใยอาหาร จึงทำให้คุกกี้ชนิดนี้ดีต่อสุขภาพมากกว่าคุกกี้ชนิดอื่น คุกกี้สูตรนี้ยังทำง่าย คุกกี้สูตรนี้ยังสามารถปรับสูตรเพื่อทำให้ดูน่าสนใจขึ้นและให้ได้รสชาติที่คุณชอบได้ด้วย คุกกี้เนยถั่วเป็นของโปรดของใครหลายคน และเป็นเมนูที่ดูดีน่าทานเป็นอาหารเช้า หากมีการปรับปริมาณน้ำตาลอย่างเหมาะสม คุกกี้สูตรนี้ก็จะเหมาะกับคนเป็นโรคหวานมากกว่าสูตรอื่นๆ อีกด้วย ส่วนผสมของคุกกี้สนิกเกอร์ดูเดิลโดยทั่วไปจะเต็มไปด้วยเนย น้ำตาล และอบเชย คุกกี้สูตรนี้จึงไม่ใช่สูตรแรกที่คุณมักจะนึกถึงเมื่อต้องการคุกกี้เพื่อสุขภาพ แต่ความอร่อยของมันเป็นข้อยกเว้น ไม่ว่าคุณจะกำลังเตรียมจัดงานวันคริสต์มาสหรือไปปิกนิกหน้าร้อน คุกกี้จินเจอร์สแนปก็เป็นตัวเลือกที่ดีสำหรับการพบปะสังสรรค์ คุกกี้สูตรทำง่ายและคนส่วนใหญ่มักจะชอบ ดังนั้น ลองทำคุกกี้แสนอร่อยนี้ดูสักหน่อยสิ มาการูนดูเหมือนจะทำยาก แต่จริงๆ แล้วทำได้ง่าย ถ้าคุณอยากจะทำให้ใครสักคนประทับใจล่ะก็ ลองให้ขนมที่แสนน่ารับประทานนี้กับเขาดูสิ คุณสามารถเติมมะพร้าวกับช็อกโกแลตเพิ่มลงไปได้เพื่อเสริมความอร่อย มาร์ซิแพนคือส่วนผสมที่ใช้เฉพาะกับขนมหวานของอิตาลี อย่างไรก็ตาม เจ้าแป้งอัลมอนต์แสนหวานนี้สามารถใช้ทำคุกกี้แสนอร่อย และใส่เพิ่มรสชาติให้แก่อาหารได้เป็นอย่างดี ไม่ว่าคุณจะกำลังมองหารสชาติอันแปลกใหม่ หรือแค่ต้องการจะเปลี่ยนงานปาร์ตี้ธรรมดาให้ดูเลิศหรู ลองคุกกี้แสนอร่อยสูตรนี้ดูสิ ส่วนผสมแห่งความอร่อยจะทำให้แขกของคุณต้องตะลึงจนร้อง “ว้าว!” ใครบอกว่าคุกกี้จะต้องทำจากของหวานเท่านั้นล่ะ? ไม่ใช่คุณแน่ ใครอยากจะลองความแปลกใหม่ล่ะ? เตรียมตัวพบกับคุกกี้สูตรนี้ได้เลย คุกกี้สูตรนี้ไม่ใช่เพียงแค่อร่อยเท่านั้น แต่ยังจะทำให้ทุกคนต้องตะลึง ทำไมคุณต้องทำคุกกี้ธรรมดาในเมื่อคุณสามารถทำอย่างอื่นที่จะทำให้ทุกคนลืมไม่ลงได้กันล่ะ?
ตวงส่วนผสมอย่างรอบคอบ. ผสมส่วนผสมที่เปียกกับส่วนผสมที่แห้งให้น้อยที่สุดเท่าที่จะทำได้. ตรวจดูเบคกิ้งโซดาหรือผงฟูให้ดี. ผสมส่วนผสมที่แห้งก่อน. ใส่เบคกิ้งโซดาเพิ่มลงไปเล็กน้อยเพื่อให้ได้คุกกี้ที่บางและกรอบ. ใช้น้ำตาลทรายที่หยาบกว่าสำหรับคุกกี้เนื้อหนาหนุบ. ใช้เนยที่เย็นเท่าอุณหภูมิห้อง. ใช้เนยขาวหรือแป้งข้าวโพดเพื่อทำให้คุกกี้นุ่มเบา. วางคุกกี้ลงบนถาดอบที่ “เย็น” หรือ “มีความเย็นเท่ากับอุณหภูมิห้อง”. ใช้แผ่นรองอบ. ทำคุกกี้ให้ออกมามีขนาดเท่ากัน. ตรวจดูคุกกี้. ปล่อยให้คุกกี้เย็นตัวลงหลังจากเอาออกจากเตาอบ. อบคุกกี้น้ำตาล. ทำคุกกี้ช็อกโกแลตชิพ. อบคุกกี้ข้าวโอ๊ต. ทำคุกกี้เนยถั่ว. ทำคุกกี้สนิกเกอร์ดูเดิล. อบคุกกี้จินเจอร์สแนป. ทำมาการูนมะพร้าว. อบคุกกี้มาร์ซิแพน. ทำคุกกี้เลมอนชีสรีคอตต้า. อบคุกกี้เบคอนช็อกโกแลต.
https://www.wikihow.com/Make-Cookies https://www.wikihow.com/Make-Cookies https://www.wikihow.com/Make-Cookies https://www.wikihow.com/Make-Cookies
Mastering Techniques Manipulating Ingredients Baking Like a Pro Choosing Recipes